el en kk ky ru ru ky ky ru ru ru bg ru ru ru en hbs_cyr ru ky hu ky ru ky uk krc ky ky ky ky ky ky ky ky ky ky ky ky ky ky ky ky ky ky ky ky ru ky ru ky ru ky ru ky ru ky ru kk ru ky ru ky ru ky bg ky ru mn ky ru ky ru ky ky ru ky ru ky ru ky ru kk ru av ru hbs_cyr ky ru bg ky ru ky ru ru ru uk ru ru ru kk ru krc ru
"Агым", 21.08.09 - 31-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Рубриканы ушундай атап, эл оозуна алынып жүргөн адамдардан өзүнө өзү "портрет" тартууну өтүндүк. А бул ирет кезек "экс-акшоолачы", учурда кылыктуу ырчы ЧОЛПОНАЙда.
АДАТ-МҮНӨЗ: Ден соолукка зыяндуу адаттарым жок. Мени жакшы тааныгандардын баамында, түбөлүк студент образындамын. Бул өзүмө да жагат. Жигиттерге да талапты чоң коем. Алардын интеллектине карайм. Себеби, акыл, аң-сезим теңме-тең болушу шарт. "Кватро" тобундагы Айбек деген досум экөөбүз бир теманы таап алып, талкуулайбыз, анан акырына чейин талашабыз. Соңунда экөөбүз тең канааттанып калабыз. Бирок, талашыбыз эч качан урушка айланбайт. Мүнөзүм катаал эмес, менде коргонуучу реакция күчтүү.
БАЛАЛЫГЫНДА: 3,700 кило төрөлгөнүмдү апам, ал эми атам жөжөдөй элең, мурдуң да көрүнбөгөн бучук болчусуң деп калат. Балалыктагы Чолпонайды ата-энем эмес, көбүнчө "Ак шоола" жетекчиси Гулмира Эсенгулова эскерет. Анын колуна жаңы барганымда эки көзүм эле көрүнчү экен. Өзүм менен өзүм жүрө берип, көп деле дос күтпөптүрмүн. Жоош экенмин. Бирок, менимче, өспүрүм кезде оор болдум окшойт. Өзүмө чөгүп жүргөнүмдү Гүлмира эже айтып калат. Ошол кезде музыканы да таштап салган күндөрүм болгон.
БИРТУУГАН: Үйдө эң улуусумун. Жаркынай деген сиңдим, Асан, Үсөн аттуу эгиз инилерим бар. Алар ата-энеме караганда менин тилимди алышат. Эгиздерди ата-энем ушунчалык эркелетет, кээде Үсөндү урушуп койсок кадимкидей атамдын жүрөгү ооруйт. Асандын өз оюнан кайтпаганын апам мага окшоштурат. Ал эми Үсөн жеңилгенин жеңил эле моюнга алат. Жаркынай аябай чыдамкай. Ооруп атса да басып жүрө берет.
АТА-ЭНЕСИ : Бизден башка 11 өкүл уул-кызы бар ата-энемдин. Иш сапарга экөө тең көп чыгат. Апам таптакыр эле саякатчы бака. АКШга гана барбаганы болбосо, аябай көп жерди кыдырып келди. Электрондук бизнес менен алектенет. Дайым башкалардан бир кадам алдыда жүрөт. Аялдарга окшоп ушак-айың менен иши жок. Элдин пикири менен эмес, өзү менен өзү гармонияда жашайт. Атамдын мүнөзү алтын. Салкын кандуу адам. Апам экөөбүз паникага алдырып коебуз кээде. Атам ушул жагынан да апамды толуктап турат.
ХОББИСИ : Ушул тапта журналистикада 4-курста окуйм. Ушул чөйрөнүн дагы бир керемет түрү бар - сүрөт тартуу. 14 мегапикселдүү фотоаппаратым бар. Көркөм сүрөт тартуу боюнча атайын курска барсам деп жүрөм. Андан сырткары, Байыркы Греция дүйнөсү жагат. Буга байланышкан бардык нерселер кызык мага. Байыркы философтордун айткандарын келтирип сүйлөгөндү жактыргандыктан, фраза жаттоо да хоббилеримдин бири.
КОРКУУ СЕЗИМИ: Кандай кан көрбөйүн, бир кызык абалда болом. Караңгыдан корком. Караңгылыктан белгисиздик жаратканы үчүн чочулайм. Белгисиздик жаман. Турмушта ар кандай нерселер болот. Бирок, мен окуя кандай аяктап, жагдай жаман жыйынтык алып баратса да, баарын билгеним жакшы.
ДИНГЕ МАМИЛЕСИ: Кыргыздар теңирчиликке табынышканын баса белгилейм. Кыргыздардын жүрүм-туруму 90 пайыз теңирчилик, а калганы заманбап жашоого ыңгайланышкан. Умай эне, Теңир ата деп келген кыргыз. Дин көп согуштун башаты болуп келгенин көрүп, ушул туурасында кээде сүйлөгүм жок. Акыркы кезде жаштардын динге берилүүсү байкалат. Мен муну жакшы көрүнүш катары баалайм, чын дилден берилгендерди сыйлайм. А бирок, "мечитке барабыз, намаз окуйбуз" деген мактанууларды таптакыр кабылдай албайм.
ТУТУНГАН ЫРЫМ-ЖЫРЫМЫ: Мындай нерселерден оолакмын. Позитивдүү ой жүгүртүү дегенге ишенем, бирок, мен накта реалистмин. Жок жерден оптимист болалбайм. Бирок, ойду жакшыртууга аракет кылыш керек. Анткени, ой көп нерсени чечип коет экен. Сүкүт чалууну үйрөндүм. Анда чечилбей келаткан маселеңдин жообун табасың.
ТҮШКӨ ИШЕНИМИ: Ишенбей кое албайм. Дежавюлар көп болот. Ошентсе да түш күчү керемет дебейм, жөн гана адам мээсиндеги процесстер. Бул жандүйнө жаңырыгы, адамга мээси тарабынан берилген сигнал деп эсептейм. Эртең менен ойгонорум менен атайын камдап койгон калем, кагазга улам жаңы түшүмдү чиймелеп, Зигмунд Фрейддин китебин алып чечмелегенге аракет кылган күндөрүм да болгон эле.
СҮЙҮҮГӨ МАМИЛЕСИ : Башымды жоготуп сүйгүм келет, бирок, ушул тапта акылымдын бийлиги күч. Бирөөнү жактырсам, аны эмнеге жактырарымды өзүмө түшүндүрүп бералам. Кийин-кийин, бир кездерде башымды айланткан чоң сүйүүгө кабылгым келет.
ТАБИТ: Адамдарды эч качан бөлбөйм. Бирок, интеллекти канчалык деңгээлде экенин дароо эле байкайм. Бейтааныш адамдар менен бат тил табыша албаган жайым бар. Жаңы таанышууларды анча жактыра бербейм. Бейтааныш кишиге таптакыр ачылалбайм. Эльвира аттуу курбумдун тескерисинче, бейтааныш адамдарга бат ачылып, тааныбаган адамдар менен деле бат тил табышып кеткенине таңдана берем.
ДОСТУККА МАМИЛЕСИ: Бул баалуулук менде негизги орунду ээлейт. Курбуларымдын башын кошкон журналисттик кесип, а бирок, мүнөз, кыялдарыбызда айырма чоң. Ошентсе да, бири-бирибизди толуктап турабыз. Чыныгы досторду эми таптым деп билем.
ЖАКТЫРБАГАН ТЕМАСЫ: Баарлашууда тема тандамайым жок. Башкысы, кызык талкуу жарата алса болду. Журналисттерге интервью берип атып, кээде өзүмдү да өзүмө ачып алам.
САЛТ-САНААГА ПИКИРИ: Көбүн жактыра бербейм. Кыз алагачууну жек көрөм. Кээде дос балдарым кыз алагачкандарын мактанып айтып беришсе, аларга кыжырым кайнайт. Кызык, түшүнүксүз салттарды кабылдай албайм. Баарынан мага тушоо той жагат. Бала кезимде кыялданып жүргөн оюнчукту тушоо тойдо чуркап утуп алганым эсимде.
ЖЕКЕ КӨЗӨМӨЛ: Эмне болсом да, баары жүзүмө чыгат. Жакшы көзөмөлдөй албайм. Мурда кубансам, бирөөнү кармап алып секирмейим бар эле.
САЯСАТКА КӨЗ КАРАШЫ: Шоу-бизнесте ушундай ыпластык бар, саясатта не болот анда дейм өзүмө. Экинчи бир "шоу-бизнеске" аралашууну каалабайм. Бирок, менден жакшы саясатчы чыкмак. Стратегмин. Балким, бир саясатчыга пиарщик болуп берермин…
СӨЗ КУРЖУНУ: Сөзгө олуттуу карайм. Дайым жанымда китеп алып жүрөм. Жактырган сөздөрүмдү блокнотума жазып алам. Уктардын алдында да китеп окуйм. Муну адатка айлантып алгам. Кеп куржундун байлыгы мага башкы баалуулуктардын бири.
КЕЛЕЧЕККЕ КЫЯЛ: Так пландарым жок. Журналисттик кесибим өзүмө жагат. Бирок, кандай болсо да өмүр бою үйрөнүп өтүүгө аракет кылам. Оксфорддо бир жээним окуйт. Бул дүйнөлүк окуу жайдан мен да билим алгым келет. Тил үйрөнгүм келет. Көп тилди билгендерге таазим этем. Бир курбум төрт тилде эркин сүйлөйт. Ушул тапта англис тилин үйрөнүүдөмүн. Сынакты ийгиликтүү тапшырган соң, француз тилин да өздөштүргүм келет. Махабат тили дешет эмеспи. Тил үйрөнүүгө шыгым бар экендигин мугалимдерим белгилеп калат. Саякат куруп, дүйнө көрүп, мыкты журналист болууну самайм.
Жазып алган Айнагүл САПАРБЕК кызы
кыргыз тилиндеги гезит "Агым"
email • архив • редакция
Эми сенин ырыңды ким ырдайт?
ДНК Бактыярга тиешелүү болуп чыкты
Атың жакшы Ысык-Көл, затың кандай?
Темирге бай Жетим-Тоону кытайларга ким берген?
Жигери бар жигиттер же улут келечегине инвестиция
Европадагы еврейлер дүйнөлүк эки согуш ортосунда
Бүт кетебиз. Биздин өмүр - көз ирмем. Бир жакшылык калат элдин эсинде
"Мыкты кадрлар коюлбаса, өзгөрүү болбойт"
Кыргыздар ага кылымда жетебизби?
"Жалгызым ай, мен деп сезип туя көр,
Жаздын күздө оңуп бүткөн көктөмүн"
"Табылбас сендей акын гүл"
"Көкүрөгүм канааттанды, а көңүлчү?"
"Ашуу болсоң Долондой, акын болсоң Жолондой бол"
"Көкүрөк ойгонсо гана көп жылыш болот"
Эркек шайтандаса үй-бүлө эле эмес, эл, жер бузулат
"Менден жакшы саясатчы чыкмак…"